**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare:12413/27.03.2025**

**Nu ocupa fără drept locul de parcare destinat persoanelor cu dizabilități!**

În perioada următoare, Poliția Locală Brașov va desfășura, la nivelul întregului municipiu, o campanie de identificare a șoferilor care parchează ilegal pe locurile special amenajate pentru persoanele cu dizabilități.

Locurile respective, rezervate și semnalizate în acest sens, pot fi utilizate, gratuit, doar pentru autovehiculul care transportă o persoană posesoare de card-legitimație de parcare pentru persoane cu handicap, eliberat de Primăria Municipiului Brașov.

Conform prevederilor Legii nr. 448/2006\*R privind protecţia şi promovarea drepturilor persoanelor cu handicap și ale H.C.L. nr. 251/2005 \*R privind aprobarea Regulamentului de organizare şi funcţionare al sistemului de parcare din municipiul Braşov, **parcarea neregulamentară efectuată de către conducătorii auto în zonele rezervate autovehiculelor speciale ale persoanelor cu handicap constituie contravenție și se sancționează cu amendă între 2000 – 10000 lei, agentul constatator putând dispune și ridicarea autovehiculului.**

**!!!Locurile de parcare alocate persoanelor cu dizabilități sunt destinate EXCLUSIV autovehiculelor care transportă persoane cu handicap !!!**